# Jurnalul Oficial C 66A/26 f

| | ISSN 1977-1029 |
| --- | --- |
| Jurnalul Oficial
  al Uniunii Europene | C 66A |
| | |
| Ediţia în limba română | Comunicări şi informări | Anul 6426 februarie 2021 |

ISSN 1977-1029

Jurnalul Oficial

al Uniunii Europene

C 66A

Ediţia în limba română

Comunicări şi informări

Anul 6426 februarie 2021

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2021/C 66 A/01 | Direcția Generală Centrul Comun de Cercetare (JRC) – Publicarea unui anunț de post vacant pentru funcția de Director pentru dezafectarea instalațiilor nucleare și gestionarea deșeurilor radioactive (gradul AD 14) [Articolul 29 alineatul (2) din Statutul funcționarilor] COM/2021/10400 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2021/C 66 A/01

Direcția Generală Centrul Comun de Cercetare (JRC) – Publicarea unui anunț de post vacant pentru funcția de Director pentru dezafectarea instalațiilor nucleare și gestionarea deșeurilor radioactive (gradul AD 14) [Articolul 29 alineatul (2) din Statutul funcționarilor] COM/2021/10400

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 26.2.2021 | RO | Jurnalul Oficial al Uniunii Europene | CA 66/1 |
| --- | --- | --- | --- |

26.2.2021

RO

Jurnalul Oficial al Uniunii Europene

CA 66/1

---

Direcția Generală Centrul Comun de Cercetare (JRC)

Publicarea unui anunț de post vacant pentru funcția de Director pentru dezafectarea instalațiilor nucleare și gestionarea deșeurilor radioactive (gradul AD 14)

[Articolul 29 alineatul (2) din Statutul funcționarilor]

COM/2021/10400

(2021/C 66 A/01)

Cine suntem

În calitate de serviciu pentru știință și cunoaștere al Comisiei Europene, Centrul Comun de Cercetare are misiunea de a sprijini politicile UE cu date factuale independente pe parcursul întregului ciclu de elaborare a politicilor. JRC este situat în 5 state membre (Belgia, Germania, Italia, Țările de Jos și Spania). Mai multe informații sunt disponibile la adresa: https://ec.europa.eu/jrc

Cercetarea nucleară este, încă de la începuturile JRC, unul dintre principalele domenii de activitate ale centrului. Unele dintre instalațiile utilizate pentru cercetare sunt acum închise, trebuind să fie dezafectate, în timp ce pentru instalațiile care sunt încă în uz trebuie asigurată în continuare gestionarea deșeurilor. În cadrul UE, s-a pus un accent tot mai mare pe dezafectarea instalațiilor nucleare și pe gestionarea deșeurilor radioactive, fapt evidențiat și de crearea unui program financiar dedicat acestui scop în cadrul financiar multianual 20212027.

Ce propunem

Funcția de director al noii direcții responsabile cu punerea în aplicare a programului JRC de dezafectare nucleară și gestionare a deșeurilor radioactive, în conformitate cu nevoile identificate.

Obiectivul direcției este fie de a transforma cele 4 amplasamente nucleare pentru a permite reutilizarea clădirilor și/sau a terenului în alte scopuri decât cele nucleare, fie de a examina posibilitatea transferării răspunderii pentru dezafectare și gestionarea combustibilului uzat și a deșeurilor radioactive către statele membre gazdă în eventualitatea unui acord reciproc în acest sens.

Un element-cheie al activității directorului va consta în consolidarea dialogului cu autoritățile de reglementare din statele membre gazdă în vederea obținerii autorizațiilor și a aprobărilor necesare pentru a accelera și eficientiza procesul de dezafectare a instalațiilor și eliminare a deșeurilor.

Pornind de la programul de dezafectare și gestionare a deșeurilor existent, directorul va pune la punct un program de dezafectare și gestionare a deșeurilor adaptat, care include definirea și gestionarea activităților conexe desfășurate de contractanții externi.

Directorul își va desfășura activitatea la Ispra (Italia), care va fi inițial principalul centru de activități; în capacitatea sa de coordonator al programului JRC de dezafectare și eliminare a deșeurilor, directorul va coopera, de asemenea, cu directorii amplasamentelor și cu unitățile/sectoarele operaționale respective din celelalte 3 sedii ale JRC care desfășoară activități nucleare [Geel (Belgia), Petten (Țările de Jos) și Karlsruhe (Germania)].

Directorul va fi responsabil cu gestionarea resurselor în vederea atingerii obiectivelor sale, în conformitate cu cadrul de gestionare al Comisiei și al direcției generale (cerințele legale, standardele de control intern, sistemul integrat de gestionare și angajamentul JRC de gestionare a persoanelor). Directorul ar trebui să se asigure că resursele sunt utilizate în modul cel mai eficient, eficace și economic posibil și că activitățile desfășurate respectă obligațiile legale relevante și standardele în materie de siguranță și autorizare aplicabile în țările-gazdă. Directorul asigură, de asemenea, un proces de evaluare și raportare eficace a activităților sale (rapoarte anuale privind progresele înregistrate, evaluări, diseminare a rezultatelor, transfer de cunoștințe etc.).

Direcția este alcătuită dintr-o unitate și două sectoare, cu aproximativ 50 de angajați permanenți, dar este probabil ca structura sa să evolueze în continuare în viitor.

Profilul căutat (criterii de selecție)

Candidatul ideal este o persoană dinamică și cu o excelentă pregătire profesională, care trebuie să îndeplinească următoarele criterii de selecție:

| (a) | Competențe de conducere:







  — | experiență profesională în managementul tehnic și al proiectelor la nivel înalt, implicând supervizarea atât a specialiștilor interni, cât și a furnizorilor externi de servicii; |
| --- | --- | --- |

(a)

Competențe de conducere:

—

experiență profesională în managementul tehnic și al proiectelor la nivel înalt, implicând supervizarea atât a specialiștilor interni, cât și a furnizorilor externi de servicii;

| — | capacitate solidă de gestionare a resurselor financiare în cadrul unui serviciu public; |
| --- | --- |

—

capacitate solidă de gestionare a resurselor financiare în cadrul unui serviciu public;

| — | capacitate solidă de a elabora strategii și de a le transpune în propuneri de acțiuni concrete; |
| --- | --- |

—

capacitate solidă de a elabora strategii și de a le transpune în propuneri de acțiuni concrete;

| — | capacitatea de a stabili priorități și obiective în mod eficient și de a conduce activitatea echipelor atât la nivel local, cât și de la distanță. |
| --- | --- |

—

capacitatea de a stabili priorități și obiective în mod eficient și de a conduce activitatea echipelor atât la nivel local, cât și de la distanță.

| (b) | Competențe și experiență de specialitate:







  — | cunoștințe temeinice și experiență solidă în domeniul siguranței și securității nucleare în contextul activităților de dezafectare a instalațiilor nucleare industriale; |
| --- | --- | --- |

(b)

Competențe și experiență de specialitate:

—

cunoștințe temeinice și experiență solidă în domeniul siguranței și securității nucleare în contextul activităților de dezafectare a instalațiilor nucleare industriale;

| — | cunoașterea contextului juridic al procedurilor de autorizare nucleară și de siguranță și securitate nucleară în contextul UE și în contextul național al Italiei, Belgiei, Țărilor de Jos și Germaniei va constitui un avantaj; |
| --- | --- |

—

cunoașterea contextului juridic al procedurilor de autorizare nucleară și de siguranță și securitate nucleară în contextul UE și în contextul național al Italiei, Belgiei, Țărilor de Jos și Germaniei va constitui un avantaj;

| — | cunoștințe temeinice privind procedurile administrative și financiare ale Comisiei; |
| --- | --- |

—

cunoștințe temeinice privind procedurile administrative și financiare ale Comisiei;

| — | constituie un atu deținerea unei diplome universitare în inginerie/știință nucleară, fizică sau chimie sau o diplomă echivalentă. |
| --- | --- |

—

constituie un atu deținerea unei diplome universitare în inginerie/știință nucleară, fizică sau chimie sau o diplomă echivalentă.

| (c) | Calități personale:







  — | excelente aptitudini de comunicare și negociere; |
| --- | --- | --- |

(c)

Calități personale:

—

excelente aptitudini de comunicare și negociere;

| — | excelente aptitudini organizatorice, precum și capacitatea de a rezolva probleme de natură organizatorică și operațională prin aplicarea unei abordări orientate spre obținerea de rezultate; |
| --- | --- |

—

excelente aptitudini organizatorice, precum și capacitatea de a rezolva probleme de natură organizatorică și operațională prin aplicarea unei abordări orientate spre obținerea de rezultate;

| — | capacitatea de a face schimb de informații și de a coopera cu omologii și colegii. |
| --- | --- |

—

capacitatea de a face schimb de informații și de a coopera cu omologii și colegii.

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la termenul-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior.

| — | Experiență într-o funcție de conducere: cel puțin 5 ani din experiența profesională postuniversitară trebuie să fi fost dobândiți într-o funcție de conducere la nivel înalt (2) într-un domeniu relevant pentru acest post. |
| --- | --- |

—

Experiență într-o funcție de conducere: cel puțin 5 ani din experiența profesională postuniversitară trebuie să fi fost dobândiți într-o funcție de conducere la nivel înalt (2) într-un domeniu relevant pentru acest post.

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), îndeplinirea de către candidați a cerinței privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) ar putea fi desfășurat în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), îndeplinirea de către candidați a cerinței privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) ar putea fi desfășurat în limba respectivă.

| — | Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)]. |
| --- | --- |

—

Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)].

Selecția și numirea

Directorul va fi selectat și numit de Comisia Europeană în conformitate cu procedurile sale de selecție și recrutare (a se vedea: Documentul privind politica referitoare la înalții funcționari – Document on Senior Officials Policy (5)).

Ca parte a procedurii de selecție, Comisia Europeană instituie un comitet de preselecție. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus, care pot fi invitați să susțină un interviu cu comitetul de preselecție.

În urma interviurilor respective, comitetul de preselecție își redactează concluziile și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. CCN, luând în considerare concluziile comitetului de preselecție, va selecta candidații care vor fi invitați la un interviu.

Candidații care sunt convocați la un interviu cu CCN participă la probe organizate într-un centru de evaluare, care se desfășoară pe parcursul unei zile întregi sub supravegherea unor consultanți externi din domeniul recrutării. Pe baza rezultatelor interviului și a raportului centrului de evaluare, CCN va stabili o listă restrânsă a candidaților considerați potriviți să exercite funcția de director.

Candidații înscriși de CCN pe lista restrânsă vor fi invitați la un interviu cu membrul (membrii) Comisiei responsabil(i) de JRC (6).

În urma acestor interviuri, Comisia Europeană adoptă decizia de numire.

Candidatul selecționat trebuie să își fi îndeplinit toate obligațiile care îi revin în temeiul legislației privind serviciul militar, să prezinte garanțiile morale necesare exercitării atribuțiilor sale și să fie apt din punct de vedere fizic să își îndeplinească atribuțiile.

Candidatul selectat ar trebui să dețină sau să fie în măsură să obțină o certificare a autorizării de securitate valabilă de la autoritatea națională de securitate din țara sa. Autorizarea de securitate reprezintă decizia administrativă emisă după finalizarea unei investigații de securitate efectuate de către autoritatea națională de securitate competentă în conformitate cu actele cu putere de lege și normele naționale aplicabile în materie de securitate prin care se atestă că persoanei respective i se poate permite accesul la informații clasificate până la un nivel specificat. (Vă atragem atenția asupra faptului că procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.)

Doar după ce autorizarea de securitate este acordată de statul membru vizat și procedura de acordare a autorizării este finalizată prin emiterea notei de informare obligatorii din punct de vedere juridic de către Direcția Securitate a Comisiei Europene, candidatul va putea avea acces la informații UE clasificate la nivelul CONFIDENTIEL UE/EU CONFIDENTIAL sau la un nivel superior și va putea participa la reuniunile la care se discută despre informații UE clasificate.

Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, procedura de selecție se va desfășura numai în limba engleză și/sau în limba franceză (7).

Egalitatea de șanse

În conformitate cu articolul 1d din Statutul funcționarilor (8), Comisia Europeană urmărește îndeplinirea obiectivului strategic de a asigura egalitatea de gen la toate nivelurile de conducere până la finalul mandatului său curent și aplică o politică de promovare a egalității de șanse prin încurajarea candidaturilor care ar putea contribui la o mai mare diversitate, egalitate de gen și echilibru geografic general.

Condițiile de încadrare în muncă

Salariile și condițiile de încadrare în muncă sunt prevăzute în Statutul funcționarilor (9).

Candidatul selectat va fi recrutat ca funcționar cu gradul AD 14 (10). Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidații trebuie să aibă în vedere obligația menționată în Statutul funcționarilor conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Ispra, Italia.

Postul este disponibil de la 16 ianuarie 2021.

Independență și declarația de interese

Înainte de a-și prelua atribuțiile, directorul va trebui să dea o declarație prin care se angajează să acționeze în mod independent în interesul public, precum și să declare orice interes care ar putea fi considerat ca aducând atingere independenței sale.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea vreuneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Termenul-limită

Termenul-limită pentru înscriere este 26 martie 2021, ora 12.00 după-amiaza, ora Bruxellesului, iar înscrierea nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Nu se acceptă înscrieri după expirarea termenului-limită.

Informații importante pentru candidați

Se reamintește candidaților că deliberările diferitelor comitete de selecție sunt confidențiale. Li se interzice candidaților sau oricărei alte persoane care acționează în numele lor să stabilească contacte directe sau indirecte cu membri individuali ai acestor comitete. În cazul în care aveți întrebări, adresați-vă secretariatului comitetelor respective.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (11).

---

(1)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție este luat în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. Orice perioadă poate fi luată în calcul o singură dată.

(2)  În CV-ul lor, candidații trebuie să indice în mod clar, pentru toți anii în cursul cărora a fost dobândită experiența într-o funcție de conducere: (1) denumirea și natura funcției de conducere deținute; (2) numărul de angajați avuți în subordine în perioada în care au deținut funcțiile de conducere respective; (3) dimensiunea bugetelor gestionate; (4) numărul de niveluri ierarhice superioare și inferioare și (5) numărul de posturi existente la același nivel ierarhic cu cel al candidatului.

(3)  https://eur-lex.europa.eu/legal-content/RO/TXT/PDF/?uri=CELEX:01958R0001-20130701&qid=1408533709461&from=RO

(4)  https://eur-lex.europa.eu/legal-content/RO/TXT/PDF/?uri=CELEX:01962R0031-20140701&from=RO

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Cu excepția cazului în care membrul respectiv al Comisiei a delegat această sarcină, în conformitate cu Decizia Comisiei din 5 decembrie 2007 [PV(2007) 1811] și cu Decizia Comisiei din 30 septembrie 2020 [PV(2020) 2351].

(7)  Comitetele de selecție se asigură că vorbitorii nativi ai acestor limbi nu vor beneficia de un avantaj necuvenit.

(8)  https://eur-lex.europa.eu/legal-content/RO/TXT/PDF/?uri=CELEX:01962R0031-20140701&from=RO

(9)  https://eur-lex.europa.eu/legal-content/RO/TXT/PDF/?uri=CELEX:01962R0031-20140701&from=RO

(10)  Coeficientul corector aplicabil remunerației și pensiilor funcționarilor și ale celorlalți agenți ai Uniunii Europene pentru Ispra este fixat, de la 1 iulie 2020, la 90 %. Acest coeficient face obiectul unei revizuiri anuale.

(11)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---